32 ÉTUDES 
advocas de le court, mais grandement voelent estre servi de leur saleire; nonpourquand 
nous les avons retenus. Et boin est que vous envoiés à court les transcripts de toutes 
convenances et de tous priviléges dont vous vos volés aidier, escriptes par mains de 
tabellions publics. Et d’endroit les apiaus qui fait furent, sire, pour vous et pour les 
vos, ai-jou Jaques Beck vos clercs, envoiés pluiseurs lettres à vous baïllées par pluiseurs 
mésages, ch'est assavoir par Gérard Hac, qui est de vo terre d'Alost, et par Jean Denis 
de Lille. Et dou remanant vous ai-je escript comment li papes l’a retenu en parties, spé- 
ciaument les apiaus encontre le roy de France, pour ordener, el comment il a commist 
la besoigne encontre le archevesque de Rains et le évesque de Senlis à monseigneur 
Gérard de Parme, cardenal, et bon est, sire, s'il vous plaist, que on face faire les cita- 
tions par les juges des apiaus, qui là sont pour perpétuer leur juridictions, comment que 
la besoigne voise, et il ont pooir de vous rasaure à cautèle et cheaus qui à vos apiaus se 
tiennent. Et , très-chières sire, li estas et les novèles de court, quand à ore, sont leus 
que nostres sires li papes fait continuer sa guerre contre les Colompnois, et estoit encore 
ses os ! devant un castel, que on apièle la Colompne, et il se tient plus continuellement 
sour se warde qu'il ne soloit, et se fait moult près warder et pau ist ?, mais à le fie fait-il 
célébrer en sa capelle, et là se fait moult grandement warder. Et on dist, sire, que Fré- 
dris, qui encore tient Sesile, a fait moult grand armée de galées, et à l'encontre li rois 
Charles et li dux et li princes si fil ont fait et font ausi grand armée, pour coi on quide 
que grans wuerre sera entre eaus en ches parties, se Nostre Sire n'i met pais. Et encore 
est en court li évesques de Chaalons; mais mesire Jehans d'Aspremont, évesques, et li 
primichiers de Verdun se sont parti de court. Et nostre sires li pape a fait moult de nou- 
vèles constitutions, ensi, très-chiers sires, que je vous ai autrefois escript. Et, très-chiers 
sires, voelliés estre avertis que la court soit si pourveue que par défaute de pourvéance 
autres défautes n’aveignent; car à che sera grandement vos honneurs et li avancemens 
de vos besoingnes. Et miels vaut que on manche Ÿ un pau dou sien en aventure que on 
perde le grand pour le petit. Et nous avons fait assavoir par lettres à no très-chier sei- 
gneur monseigneur Robert, vostre fil, que, se chis mésages lui venist à devant, que il 
ouvrist ches lettres et les leust et reclausist sour son seel , et sour che, sire, vous fesist 
assavoir sa volontei. Sire, s'il vous plaist, vostre volontei nous mandés, et nous sommes 
prest de le faire. Et Nostre Sire vous soustiene en bonne et longe vie, à honneur et joie, 
et vous ward à l'âme et au cors. Donnei à Rome, n jours el mois d'avril *. 
Dans une lettre écrite dix-huit jours après, Michel As Clokettes et 
Jacques Beck pressent l’arrivée de Robert de Béthune, et lui recomman- 
dent de ne rien faire sans connaître exactement la situation des choses : 
1 Ses os, son armée. 
? Sort peu. 
5 Mange. 
4 9 avril 1297 (v. st.), Archives de Flandre à Lille. 
